A teszt használata közben a színváltó vég nem lett teljesen rózsaszín. Mit kell tennem?
Lehet, hogy nem használt elég vizeletet; ha azonban a teszt elvégzésétől számított 10 percen belül megjelenik a kék vonal az ellenőrző ablakban, akkor a teszt működött. Ha a teszt elvégzésétől számított 10 percen belül nem jelenik meg a kék vonal az ellenőrző ablakban, akkor olvassa el a 8. kérdést.
hu
A teszt szerint nem vagyok terhes, ennek ellenére azt gondolom, hogy terhes lehetek. Mit kell tennem?
Lehetséges, hogy nem terhes, vagy a hCG szintje még nem elég magas az észleléshez, vagy elszámolta a menstruáció esedékességének napját. Ha korán végezte el a tesztet, ismételje meg a menstruáció esedékességének napján. Ha a menstruációja már esedékes lenne, akkor 3 nap múlva ismételje meg a tesztet. Ha ez a teszt is „Nem terhes” eredményt adott, és a menstruációja még mindig nem kezdődött meg, akkor keresse fel orvosát.
hu
A teszt szerint terhes vagyok. Mit kell tennem?
Keresse fel orvosát, aki ellátja a további teendőkkel kapcsolatos tanácsokkal.
hu
Elvégeztem a tesztet, de az ellenőrző ablakban nem jelent meg kék vonal. Mit kell tennem?
Ha már több mint 10 perc eltelt a teszt elvégzése óta, akkor a teszt nem működött. Ennek a következő okai lehetnek:


	A színváltó vég nem volt lefelé néző helyzetben, vagy a tesztcsík a vizeletbe mártás után nem lett elfektetve.
	A vizelet túl sok vagy túl kevés volt.


Végezzen újabb tesztet egy új tesztcsíkkal, és gondosan kövesse az utasításokat. Ajánljuk, hogy fogja fel vizeletét, és használja a „begyűjtött minta” módszert.
hu
Gyógyszer vagy betegség befolyásolhatja-e az eredményt?
A teszt elvégzése előtt mindig olvassa el az Ön által szedett gyógyszerek gyártói utasításait. A hCG-tartalmú gyógyszerek befolyásolhatják az eredményt. Félrevezető eredményt okozhat méhen kívüli terhesség és az is, ha a közelmúltban terhes volt, még akkor is, ha nem töltötte ki a terhesség teljes időszakát. Ha Ön a menopauza időszakában vagy ennek közelében van, akkor tévesen „Terhes” eredményt kaphat, még akkor is, ha nem terhes. A tesztet nem befolyásolhatják a klomifén-citrátot tartalmazó hormonterápiák, a fájdalomcsillapítók, az alkohol, az antibiotikumok vagy fogamzásgátló tabletta. Ha váratlan eredményt kap, beszélje meg orvosával.
hu
Hogyan működik a Clearblue korai kimutatású terhességi teszt?
Ha Ön terhes, szervezete egy hCG (humán choriogonadotropin) nevű terhességi hormont termel. A teszt a hCG-t már kis mennyiségben is kimutatja a vizeletből (a vizsgálat érzékenysége 10 mIU/ml).
hu
Mit tegyek, ha nem vagyok biztos az eredményben?
Lásd az A-D képeket: 

 



 

A kép: Az Ön eredménye „Nem terhes”. Ha továbbra is úgy gondolja, hogy terhes lehet, lásd fent a vonatkozó kérdést.

B-D képek:  Az Ön eredménye „Terhes”. Az eredményjelző ablakban látható csík megjelenése változó lehet, de az eredmény szerint Ön terhes függetlenül attól, hogy a csík mennyire halvány vagy sötét.

  B kép: Ez akkor valószínű, ha a tesztet a menstruáció esedékessége előtt végzi, amikor a hCG-szint még viszonylag alacsony lehet. 

  C kép: Ez akkor gyakori, ha a tesztet a menstruáció esedékességének napján vagy e körül végzi. 

  D kép: Ez nagyobb valószínűséggel akkor fordul elő, ha a tesztet néhány nappal a menstruáció esedékességének napja után végzi el, amikor a hCG-szint már magasabb.

 

Ha továbbra sem biztos az eredményben, akkor a teszt megismétlése előtt várjon legalább 3 napot, és gondosan tartsa be az utasításokat.
hu
Már korábban „Terhes” eredményt kaptam, de elvégeztem újra a tesztet, és most „Nem terhes” eredményt kaptam, vagy pedig megjött a vérzésem. Ez mit jelent?
Noha a teszt 99% feletti pontossággal mutatja ki a terhességi hormont a menstruáció esedékességének első napjától, mégis lehetséges, hogy „Terhes” eredményt kapott, de később kiderül, hogy mégsem terhes (azaz később egy „Nem terhes” eredményt kaphat, vagy megjöhet a vérzése). Ennek oka lehet természetes vetélés a terhesség korai szakaszában, melyet korai vetélésnek nevezünk. Sajnos ez nem ritka jelenség, hiszen nagyjából minden 4 terhességből 1 korai vetéléssel ér véget. Ha váratlan eredményt kap, kérjen tanácsot az orvosától.
hu
⌛ Mikor tesztelhetek a Clearblue korai kimutatású terhességi teszttel?
A tesztet akár 6 nappal a kimaradt menstruáció előtt, azaz 5 nappal az esedékes menstruáció előtt el lehet végezni. Ha a menstruáció várható időpontja előtt végzi el a tesztet, és „Nem terhes” eredményt kap, még mindig fennáll az esélye annak, hogy Ön mégis terhes. További információkért tekintse át a lenti táblázatban a korai terhességi mintákkal végzett klinikai vizsgálatok eredményeit.


	
		
			
			Korai tesztelés
			
		
		
			
			Az esedékes menstruáció előtti napok száma
			
			
			Terhes nők mintáinak százalékos aránya, akik „Terhes” eredményt kaptak
			
		
		
			
			0
			
			
			>99%
			
		
		
			
			1
			
			
			>99%
			
		
		
			
			2
			
			
			>99%
			
		
		
			
			3
			
			
			>99%
			
		
		
			
			4
			
			
			96%
			
		
		
			
			5
			
			
			79%
hu